《宿董山寺》
宋代·陈岘

送客联镳归，得得招提宿。
晚渡沧江口，路入青山曲。
突兀忽在眼，一洗奔驰俗。
然灯遽呼酒，僧留供野蔌。
林高上明月，谈声响空谷。
坐久夜益深，同来或鼾熟。
明朝返城郭，此兴真可录。

作者简介：（1145—1212）宋温州平阳人，字寿南，号东斋。陈桷孙。孝宗淳熙十四年博学弘辞科赐进士出身。累官中书舍人兼直学士院。宁宗开禧初，韩侂胄将北伐，欲用亲信苏师旦为节度使，岘极力反对。未几，又论中贵人有以特旨超迁遥郡者，以是忤侂胄，为御史借事劾罢。后起知广州、泉州卒。有《东斋集》。